Ευστράτιος Πελεκίδης

Ο Ευστράτιος ή Στρατής Πελεκίδης (1880 ή 1882 - 1958) ήταν Έλληνας αρχαιολόγος και πανεπιστημιακός.

 Βιογραφία 
Γεννήθηκε το 1880 ή το 1882Μικρασιατικά Χρονικά, Εκδιδόμενον υπό του τμήματος Μικρασιατικών Μελετών της Ενώσεως Σμυρναίων, Αθήναι 1964, τόμος 11ος, σελ. 76. στο Δεκελί της Μικράς Ασίας και σπούδασε αρχαιολογία αρχικά στο Πανεπιστήμιο των Αθηνών και στη συνέχεια στη Γερμανία χάρη σε υποτροφία της Αρχαιολογικής Εταιρείας. Επιπλέον, κατά τη διάρκεια των φοιτητικών του χρόνων έγραψε ποιήματα τα οποία δημοσιεύθηκαν στο λογοτεχνικό περιοδικό Νουμάς. Διετέλεσε από το 1914 έφορος αρχαιοτήτων Μακεδονίας και υπηρέτησε ως καθηγητής στο Γυμνάσιο Μυτιλήνης, στην Ευαγγελική Σχολή της Σμύρνης και στο Αριστοτέλειο Πανεπιστήμιο της Θεσσαλονίκης όπου δίδαξε το μάθημα της επιγραφικής.

Ως αρχαιολόγος συνεργάστηκε κατά τη διάρκεια του Α΄ Παγκοσμίου Πολέμου με την αρχαιολογική υπηρεσία της βρετανικής στρατιάς που έδρευε στη ΘεσσαλονίκηAndrew Shapland, Η συλλογή της British Salonica Force (Βρετανική Δύναμη Θεσσαλονίκης) στο Βρετανικό Μουσείο, στο Πολυξένη Αδάμ-Βελένη, Αγγελική Κουκουβού (επιμ.), Αρχαιολογία στα μετόπισθεν. Στη Θεσσαλονίκη των ταραγμένων χρόνων (1912 - 1922), Θεσσαλονίκη 2012, σελ. 75. και πραγματοποίησε ανασκαφές στο Παλαιό Φάληρο, όπου το 1915 εντόπισε σκελετούς θυμάτων που είχαν θαφτεί δέσμιοι αφού πρώτα είχαν εκτελεστεί, στην Αμφίπολη, όπου μεταξύ άλλων το 1920 ανέσκαψε τη βασιλική Α' και εντόπισε κτίριο της παλαιοχριστιανικής περιόδου, στην ΈδεσσαΑναστασία Χρυσοστόμου, Αρχαιολογικός χώρος Έδεσσας: 40 χρόνια μετά την έναρξη των ανασκαφών από τον Φ. Πέτσα, περιοδικό Μακεδονικά, Σύγγραμμα περιοδικόν της Εταιρείας Μακεδονικών Σπουδών τόμος 39ος (2010 - 2012), Θεσσαλονίκη 2013, σελ. 140. κατά την περίοδο 1922-1923, στη ΧαλκιδικήΙουλία Βοκοτοπούλου, Ηπειρωτικά και Μακεδονικά Μελετήματα, Η εν Αθήναις Αρχαιολογική Εταιρεία, 2001, τόμος Β', σελ. 634. κ.α.

Παράλληλα δημοσίευσε αρκετές αρχαιολογικές μελέτες σε περιοδικά και επετηρίδες όπως το Αρχαιολογικόν Δελτίον, τα Πρακτικά της εν Aθήναις Aρχαιολογικής Eταιρείας κ.ά. Σύμφωνα με την επίσημη ιστοσελίδα της Ελληνικής Μασονικής Στοάς, ο Πελεκίδης υπήρξε τέκτονας. Απεβίωσε το 1958.

 Εργογραφία (ενδεικτική) 
 Ανασκαφή Φαλήρου (Τυπογραφείον "Εστία", Αθήνησιν, 1916)
 Ο τύπος της Αθηνάς των Μεδίκων (περ. 1922)
 Ανασκαφή Εδέσσης (Αρχαιολογικόν Δελτίον, Αθήναι, 1923)
 Από την πολιτεία και την κοινωνία της αρχαίας Θεσσαλονίκης (Επιστημονική Επετηρίδα Φιλοσοφικής Σχολής του ΑΠΘ, Θεσσαλονίκη, 1934)

 Παραπομπές 

Κατηγορία:Έλληνες αρχαιολόγοι
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες συγγραφείς του 20ού αιώνα
Κατηγορία:Μικρασιατικός Ελληνισμός